[bookmark: _GoBack]Настаўнік. Астатнім удзельнікам свята сумаваць не давядзецца. Даставай, Масленіца, свае загадкі.
Масленіца.
За вялікі блін, як сонца, 
Трэба працаваць бясконца, 
А каб каштаваць аладкі, 
Адгадаем мы загадкі.

Масленіца загадвае загадкі, а настаўнік раздае тым, хто адгадаў, аладкі, прыгаворваючы наступнае:

Трымай аладку,
Каб была, як аладка, гладка.

Трымай блінец, 
Каб быў маладзец.

За такую цяжкую загадку 
Атрымай, прыгажуня, аладку!

Трымай блінок, 
Кладзі ў раток.

Хто адгадвае загадкі — 
Мае смачныя аладкі.

Адгадаў, ну малайчына! 
Паглядзіце: во хлапчына!

Атрымайце пачастунак — 
Масленічны падарунак.
Загадкі Масленіцы
1. Не шкадуюць мяне, мнуць, у печ гарачую кладуць, а як вынуць, дык нажом будуць рэзаць. (Хлеб.)
2. А без чаго хлеба не спячэш? (Без скарынкі.)
3. Чорная карова ўвесь свет пабарола, белая ўстала — увесь свет падняла. (Ноч і дзень.)
4. Без рук, без ног, а ўгару лезе. (Цеста.)
5. Хто гаворыць на ўсіх мовах? (Рэха.)
6. Нашу іх шмат гадоў, а колькасць іх не ведаю. (Валасы.)
7. Новая пасудзіна, а ўся ў дзірках. (Рэшата.)
8. Мой брат Кандрат як устане, дык да неба дастане. (Дым.)
9. 3 віду — клін, развернеш — блін. (Парасон.)

